
Látta: 

Szász Éva 

jegyző 
Főépítészi beszámoló

2016 szeptember 11-től - 2018 szeptember 10-ig tartó időszakról

2008 október 07.-től megbízásos jogviszonyban látom el Martfű város települési főépítészi feladatait. 

1.,Ellátandó feladatok ismertetése

Az ellátandó feladatokat a főépítészi tevékenységről szóló 190/2009. (IX. 15.) Korm. rendelet szabályozza melyeket az alábbiakban ismertetek:
A települési főépítész feladatai
 A települési főépítész,

· az állami főépítésszel és az érintett önkormányzatok főépítészeivel együttműködve elősegíti az illetékességi területét érintő területrendezési és településszerkezeti tervek összhangjának kialakítását,

· folyamatosan figyelemmel kíséri a rendezési eszközök hatályosulását, tapasztalatairól évente tájékoztatást ad, és négyévente összefoglaló jelentést készít a képviselő-testület (közgyűlés) részére,

· közreműködik a kulturális örökség védelméről szóló törvényben foglaltakkal, valamint a kulturális örökség védetté nyilvánításának részletes szabályairól szóló miniszteri rendeletben foglaltakkal kapcsolatos önkormányzati feladatok ellátásában,

· szakmai véleményével, állásfoglalásaival segíti a térség, illetve a település egységes táji és építészeti arculatának alakítását,

· közreműködik a területrendezési tervek és a településrendezési eszközök nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében,

· részt vesz - szükség szerint adatok szolgáltatásával - az illetékességi területére vonatkozó területi és települési információs rendszerek kialakításában és működtetésében,

· vezeti a helyi önkormányzati tervtanácsot,

· gondoskodik a helyi tervtanács nyilvántartásának vezetéséről, és abból adatokat szolgáltat az állami főépítésznek.

· a települési főépítész látja el a települési önkormányzat településszerkezeti tervének, helyi építési szabályzatának elkészítésével, felülvizsgálatával összefüggő feladatokat

· a települési főépítész részt vesz a: településpolitikai, településfejlesztési, településüzemeltetési és az önkormányzatok ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében,szakmai véleményével segíti az önkormányzatnak az előzőekkel kapcsolatos döntéseinek előkészítését, állásfoglalásainak kialakítását.

2.,Konkrét feladatok ellátásának ismertetése

· az állami főépítésszel és az érintett önkormányzatok főépítészeivel folyamatos kapcsolatot tartok fenn, tájékoztatást adok a településrendezési tervet érintő változásokról, figyelemmel kísérem a rendezési eszközök hatályosulását, és tájékoztatót (beszámolót) adok a képviselő testület számára.
· szakmai véleményemmel segítem a térség, illetve a település egységes táji és építészeti arculatának alakítását,

· elláttam település településszerkezeti tervének, helyi építési szabályzatának elkészítésével, felülvizsgálatával összefüggő feladatokat a legutóbbi 2016-2018 évi módosítása során

· a települési információs rendszer a rendezési terv vonatkozásában működik, a helyi építési szabályzat a város honlapján megtalálható

· jelenleg városunkban nincs tervtanács, tehát a működtetéséből adódó feladatokat nem kell ellátni.

· településszerkezeti terv, helyi építési szabályzat, jelenleg hatályos jogszabályoknak megfelel, melynek felülvizsgálata megtörtént.

· folyamatosan szakmai véleményeimmel segítem az önkormányzat, településpolitikai, településfejlesztési, településüzemeltetési és az ingatlanvagyon-gazdálkodási programját.
· A TAK (Település Arculati Kézikönyv) elkészítésében részt vettem.

· A Településképi rendelet megalkotásában részt vettem melynek jóváhagyása megtörtént.

· A beszámolási időszakban településképi vélemények kiadásra került sor

Egyéb konkrét feladatellátás:

· pályázatokhoz kapcsolódó alábbi főépítészi feladatokban közreműködtem:
-  Pályázatok előkészítése

-  Pályázatok műszaki dokumentációinak elkészítése,

3.,Az önkormányzat településfejlesztési koncepciójának, rendezési terveinek helyzete

Településünk rendezési terve az 1997. évi LXXVIII. törvény alapján készült, melyet felülvizsgálni a jogszabályi változások miatt már nem lehet. 2015-ben új rendezési terv készítéséről döntött a Képviselő- testület. A rendezési terv készítéshez szükséges adatok beszerzését követően elkészült az új településfejlesztési koncepció.
A hatályos településfejlesztési koncepció tartalmazza azokat az irányokat melyek a további fejlődés lehetőségét mutatják.

A településrendezési feladatok ellátása során 2018. februárjában elfogadásra került a „Martfű Településképi Arculati Kézikönyv 2017” című kiadvány. A kézikönyv a készülő települési rendezési tervvel szoros kapcsolatban ad majd iránymutatást a város építészeti arculatáról, annak megőrzéséről, valamint a későbbiekben megvalósuló építések szabályairól. A településrendezési eszközök sorában a következő lépés az arculati kézikönyv után, az ehhez kapcsolódó rendelet megalkotása volt. Martfű Város Önkormányzatának Képviselő – Testülete elfogadta a Martfű Város településképének védelméről szóló 3/2018. (II. 23.) önkormányzati rendeletét. A rendelet a korábban nem szabályozott kérdésekben határoz meg feladatokat a hatósági feladatot ellátó önkormányzat, és a lakosság számára.

Ez a rendelet magába foglalja a helyi és területi védelem alatt álló településrészekre, a reklámhordozó eszközök telepítésére vonatkozó szabályokat. Ezzel egy időben a helyi védendő értékekre vonatkozó önálló rendelet, illetve a jelenleg hatályos rendezési terv és helyi építési szabályzat egyes rendelkezései hatályukat vesztették.

A rendezési terv módosítása a TAK és a településképi rendelet megalkotásnak időtartamára felfüggesztésre került mivel a településképi rendeletben foglaltak kihatással voltak a rendezési tervmódosításra.
Jelenleg a rendezési terv módosítása folyamatban van. 

4.,Jövőbeni feladatok ismertetése

Szükségesnek látom a jövőben a meglévő zöldfelületek további megújítását, karbantartását (Művelődési Központ körül lévő parkok).
Ezek, valamint a Bata tér végleges megjelenésének kialakítása érdekében kertépítő mérnök bevonását javaslom.

Javaslom a város parkolási koncepciójának felhasználásával, parkolási rendelet megalkotását, további parkolók építését.

A magántulajdonú épületek homlokzatukat is érintő energetikai felújítások támogatására irányuló pályázatra az érdeklődés kismértékű volt, ezért javaslom a pályázat újbóli kiírását, kedvezőbb feltételekkel.

Szükségesnek tartom a Bata lakótelep épületeinek egységes társasházi formában történő működtetését az Önkormányzat részéről elősegíteni a jövőbeni egységes arculat elérése érdekében.
A jogszabályban meghatározott főépítészi feladataim ellátása mellett továbbra is aktívan közreműködöm az önkormányzat településfejlesztési koncepciójának és gazdasági programjának célkitűzéseiből adódó feladatok ellátásban.

Martfű, 2018. szeptember 10.

Honti Gyula

főépítész

